Lav et referat af nedenstående tekst:

Tekst:
Opdateret klokken 13.20 med oplysningen om, at den 36-årige mand er blevet varetægtsfængslet til 3. juni. En 36-årig mand fra Aabybro blev i dag klokken 12 i et grundlovsforhør ved Retten i Aalborg varetægtsfængslet i fire uger. Han sigtes for begrundet mistanke om forsøg på manddrab, trusler og ulovlig indtrængen. Den 36-årige nægter sig skyldig i sigtelserne. Det oplyser anklager ved Nordjyllands Politi Thomas Klingenberg. Den 36-årige mand er sigtet for onsdag aften at trænge ind i en lejlighed ved Tornhøjcentret i Aalborg Øst. Her befandt mandens 32-årige tidligere hustru sig med sine tre børn på 9, 11 og 12 år. - Ifølge sigtelsen stak han kvinden adskillige gange med kniven, mens de tre børn overværede det. Han råbte: "jeg slår dig ihjel", og sparkede også en dør ind, forklarer Thomas Klingenberg. Kvinden indfandt sig kort efter anmeldelsen med et af sine børn i et nærliggende supermarked. Hun havde fået knivstik, der dog ikke viste sig at være livstruende, ligesom barnet havde fået en mindre rift. Kvinden og barnet blev kørt til behandling på sygehuset. Den 36-årige mand kærede ikke afgørelsen om varetægtsfængsling, og ifølge anklager Thomas Klingenberg er den sigtede mand fundet egnet til varetægtsfængsling.

Referat:
Den 36-årige mand, der er blevet varetægtsfængslet i fire uger, nægter sig skyldig i forsøg på manddrab.